Ұшақ құлап, 5 адам опат болды
"Ұшақ құлап, 5 адам опат болды" | "https://abai.kz/post/60015"
TITLE: Ұшақ құлап, 5 адам опат болды
URL: https://abai.kz/post/60015
META: "Ұшақ құлап, 5 адам опат болды" | "https://abai.kz/post/60015"
DATE: 04.10.2017
AUTHOR(s): Abai.kz
TOTAL WORDS: 129
TEXT: Алматы облысында АН-28 - санитарлық авиация ұшағы құлап, бес адам көз жұмды, - деп хабарлайды Абай-ақпарат. Бұл туралы ҚР ІІМ Төтенше жағдайлар комитетінің ресми өкілі Руслан Иманқұлов мәлімдеді. «Алматы облысында құлаған АН-28 - санитарлық авиация ұшағы болған», - дейді Иманқұлов. Ал, East Wing əуе компаниясының мəліметінше, санавиация ұшағы пациентке консультациялық көмек көрсету үшін Алматы-Шымкент-Алматы бағыты бойынша жолға шыққан. Ұшақ бортында 5 адам болған. Олардың кейбіреуінің аты-жөні де белгілі болды. Олар: ұшақ командирі Қырғыз елінің азаматы Геннадий Ше, екінші пилот Евгений Кутафин, авиатехник Бейшебек Ақматбаев пен екі медицина қызметкері. Ан-28 ұшағы 1990 жылы Польшада шығарылған, тіркелген номері UP – A2807. Жалпы ең ауыр ұшу салмағы - 5690 кг. Еске салсақ, бүгін кешке əуеге көтерілген шағын авиация ұшағы 12 минуттан кейін радардан жоғалып кеткен. Кейіннен ұшақ Алматы облысы аумағынан табылды. Abai.kz
